2020. gada 7. aprīlī Noteikumi Nr. 188

Rīgā (prot. Nr. 22 38. §)

**Grozījums Ministru kabineta 2000. gada 26. septembra noteikumos Nr. 332 "Noteikumi par benzīna un dīzeļdegvielas atbilstības novērtēšanu"**

Izdoti saskaņā ar

likuma "Par atbilstības novērtēšanu" 7. pantu

Izdarīt Ministru kabineta 2000. gada 26. septembra noteikumos Nr. 332 "Noteikumi par benzīna un dīzeļdegvielas atbilstības novērtēšanu" (Latvijas Vēstnesis, 2000, 341./343. nr.; 2002, 111. nr.; 2003, 45., 180. nr.; 2004, 69., 204. nr.; 2005, 24. nr.; 2009, 102., 179. nr.; 2011, 102. nr.; 2012, 81. nr.; 2014, 67. nr.; 2018, 18. nr.; 2019, 257. nr.) grozījumu un papildināt noteikumus ar 35. un 36. punktu šādā redakcijā:

"35. Degvielas mazumtirgotājs šo noteikumu 9.23.2. apakšpunktā un 13.1 punktā minētos nosacījumus, bet komersants šo noteikumu 9.23.3. apakš­punktā un 13.1 punktā minētos nosacījumus 2020. gadā var piemērot no 7. līdz 17. aprīlim. Šādā gadījumā degvielas mazumtirgotājs un komersants minētos nosacījumus 2020. gadā atkal uzsāk piemērot ne agrāk kā no 17. novembra.

36. Šo noteikumu 9.23.2. apakšpunktā minētais degvielas mazumtirgotājs un šo noteikumu 9.23.3. apakšpunktā minētais komersants līdz 2020. gada 10. aprīlim paziņo Būvniecības valsts kontroles birojam termiņu, no kura šo noteikumu 35. punktā minētie nosacījumi tiks piemēroti 2020. gadā, ievērojot, ka šo noteikumu 9.23. apakšpunktā minētās degvielas realizācijas pārtraukumam Latvijā jābūt vismaz septiņi mēneši."

Ministru prezidents A. K. Kariņš

Ekonomikas ministrs J. Vitenbergs